Çingiz Əlləzov
Çingiz Ayaz oğlu Əlləzov (belar. Чынгіз Аязавіч Аллазаў; 10 iyun 1993, Candar, Qardabani rayonu) — azərbaycanəsilli Belarus kikboksçusu. Hal-hazırda "ONE Championship" ilə müqaviləsi var. O, hazırkı ONE Federveyt Kikboks Dünya çempionudur və 2021 ONE Kikboks Federveyt Dünya Qran-pri qalibidir. 2009-cu ildən peşəkar döyüşçü olan Əlləzov keçmiş K-1 Super Velterveyt çempionu, keçmiş iki çəki üzrə "WAKO-Pro K-1" qaydaları çempionu, keçmiş "Nuit des Champions Super Welterweight" çempionu və iki dəfə A1 yüngül çəkili turnir qalibidir. 2023-cü ilin martından etibarən, "Combat Press" və "Beyond Kickboxing" tərəfindən dünyanın ən yaxşı yüngül çəkili və "pound-for-pound" kikboksçusu kimi sıralanır.